
      Sinj,  21. siječnja 2011. godine

PRIOPĆENJE ZA JAVNOST

Kupnjom zemljišta u Brnazama riješen komunalni problem star više od 20 godina

Dana 21. siječnja 2011. godina Grad Sinj od zemljišnoknjižnog vlasnika otkupio je dio nekretnina  u Brnazama, čime se je riješio komunalni problem star više od 20 godina.

Naime, Mjesna zajednica Brnaze početkom 1988. godine počela je s izgradnjom nogostupa kroz naselje Brnaze uz državnu cestu D 1. U sklopu izgradnje nogostupa gradila se i oborinska odvodnja, javna rasvjeta te autobusna ugibališta. Nogostup, oborinska odvodnja i javna rasvjeta u potpunosti su izgrađeni dok je određeni dio autobusnih stajališta ostao neizgrađen, odnosno nedovršen. U tom smislu izgrađeno je ugibalište, autobusno stajalište i autobusna stanica na privatnom zemljištu u Brnazama (ispod Kapelice) a da za to nije izvršeno obeštećenje stvarnom vlasniku iako je to navodno bilo dogovoreno s predstavnicima Mjesne zajednice Brnaze. Upravo iz tih razloga stvarni vlasnik priječio je korištenja svog zemljišta za predviđenu svrhu odnosno ugibalište, autobusno stajalište i autobusnu stanicu, te je predmetni dio zemljišta ostao neasfaltiran, nedovršen i nagrđivao je vizualni identitet tog dijela Brnaza  a mještani isto nisu mogli koristiti za predviđenu namjenu. 

Odlukom gradonačelnika Grada Sinja Ivice Glavana  pristupilo se je rješavanju predmetnog problema te je u dogovoru s vlasnikom zemljišta postignuto rješenje, Grad Sinj otkupio je dio zemljišta, a isto će se odmah čim to dopuste uvjeti dovršiti, asfaltirati i konačno privesti utvrđenoj namjeni.

